kardosdrur/scandi-wiki huggingface dataset:
Fidèle Moungar

Fidèle Moungar (1948-) var regeringschef i Tchad 7. april-6. november 1993.

Eksternt link 
 Africa Database 

Politikere fra Tchad
Koibla Djimasta

Koibla Djimasta (31. december 1949 – 30. januar 2007) var regeringschef i Tchad i perioden 8. april 1995 – 17. maj 1997. Fra 1997 til 2007 var han Tchads ombudsmand.

Eksterne henvisninger 
 Africa Database

Noter 

Ombudsmænd
Politikere fra Tchad
Shellak

Shellak er en lak i form af ravgule flager, som fremstilles af en harpiks udvundet af træer ved hjælp af en luseart. Shellak anvendes til mange formål i industrien samt i forskellige håndværk.

Oprindelse 
Det er en udbredt opfattelse at shellak udvindes af dækvinger, "skjoldene" (eller eskrementer) af lus. Imidlertid er det en industrielt forarbejdet harpiks med animalsk stof. Råstoffet kommer fra saften fra forskellige ostindiske, mælkesaftførende træer i Assam og Thailand, når de er værter for skjoldlus (Kerria lacca)

I begyndelsen af den varme årstid sætter hunnerne sig i stort tal på de saftigste grene af træerne. De stikker i barken og dækkes efterhånden af harpiks. Hunnerne er på dette tidspunkt med æg, 20-30 stk, som ligger i en blære fyldt med rød væske. Harpiksen bliver afskrabet og renset for urenheder. Den formalede harpiks omrøres med vand og koges, hvorefter det kostbare vandopløselige røde farvestof Lac-Dye udfældes med alun.

Resterne efter udkogningen består af forskellige harpikser, plantevoks og limstoffer. Det bliver først smeltet og siet for døde insekter og derpå støbt i de egentlige shellak-flager.

Anvendelse 

Shellak anvendes som polish i møbelhåndværket. Et møbel, der lakeres med shellak, skal typisk have 8-10 lag af lak. Mellem hver strygning slibes overfladen med ultrafint sandpapir og poleres efterfølgende. De mange lag er med til at give dybde og glød til den brunlige lak.

Filtreret shellak er blevet anvendt oven på bejdsede overflader før lakering med celluloselak. Den alkoholopløste shellak filtreredes gennem en gammel filthat.

Shellak anvendes også af maleren mod harpiksholdigt træ ved at forsegle knasterne. Shellakken er ikke vejrbestandig, hvorfor den efterfølgende dækkes af maling.

Glarmesteren bruger shellak til at forsegle vinduesrammer for at beskytte kittet mod udtørring. 

Ydermere benyttes det også af fødevareindustrien til overfladebehandling. Æbler kan f.eks. med et meget fint lag shellak få en blank overflade som beskytter æblet mod udtørring og (udefrakommende) skimmelangreb. Shellak har i varedeklarationer E-nummeret E-904.

Endelig er shellak blevet anvendt i musikindustrien, idet grammofonplader indtil 1950'erne blev støbt i shellak.

Lak
Daratt

Daratt (fransk:Saison sèche) er en tchadisk spillefilm fra 2006, instrueret af Mahamat Saleh Haroun. Filmen har vundet Grand Special Jury Prize ved Filmfestivalen i Venedig 2006 og otte andre priser i Venedig og Panafrican Film and Television Festival of Ouagadougou.

Eksterne henvisninger 
 

Film fra 2006
Film fra Tchad
Ødum-Hadbjerg Pastorat

Ødum-Hadbjerg Pastorat bestod af Ødum Sogn (Ødum Kirke) og Hadbjerg Sogn (Hadbjerg Kirke).
Indgik 1. september 2013 i Hadsten-Nørre Galten-Vissing-Ødum-Hadbjerg-Lyngå-Skjød-Lerbjerg Pastorat

Pastorater i Århus Stift
Faya-Largeau

Faya-Largeau (også kendt som Faya) er den største by i det nordlige Tchad og er hovedbyen i regionen Borkou-Ennedi-Tibesti. Byen har en befolkning på 9.867 indbyggere (1993). 

Byer i Tchad
Bol (Tchad)

Bol er en by i Tchad og er hovedbyen i regionen Lac. Byen har en befolkning på 7.769 (1993)

Byer i Tchad
Koumra

Koumra er en by i det sydlige Tchad og er hovedbyen i regionen Mandoul. Byen er den sjettestørste by i Tchad med sin befolkning på 26.700 indbyggere (1993).

Byer i Tchad
Bongor

Bongor er en by i Tchad og er hovedbyen i regionen Mayo-Kebbi Est. Byen har en befolkning på 20.448 indbyggere (1993). 

Byer i Tchad
Pala

Pala er en by i Tchad og er hovedbyen i regionen Mayo-Kebbi Ouest.

Byer i Tchad
Jimmy Floyd Hasselbaink

Jerrel "Jimmy Floyd" Hasselbaink (født 27. marts 1972) er en nu tidligere professionel hollandsk angriber, der sluttede karrieren i Cardiff og havde sine bedste år i Chelsea.

Hasselbaink har spillet 23 kampe for Holland.

Eksterne henvisninger 
 

Fodboldspillere fra Surinam
Fodboldspillere fra Leeds United F.C.
Fodboldspillere fra Chelsea F.C.
Fodboldspillere fra Middlesbrough F.C.
Fodboldspillere fra Charlton Athletic F.C.
Fodboldspillere fra Cardiff City F.C.
Deltagere ved verdensmesterskabet i fodbold 1998
Personer fra Paramaribo (by)
Expo (tidsskrift)

Stiftelsen Expo er en almennyttig, svensk stiftelse med den vedtægtsmæssige opgave at "oplyse befolkningen om racisme og fremmedhad", stiftet 1995. I stiftelsens arbejde indgår udgivelsen af tidsskriftet Expo og arkivet Expo Research. Stiftelsens formand er Charles Westin. Chefredaktør og ansvarshavende redaktør for tidsskriftet er Daniel Poohl. Drivkræfterne bag stiftelsen og tidsskriftets opståen var blandt andet journalisterne Andreas Rosenlund og Stieg Larsson.

Tidsskriftet Expo udkommer med fire numre per år i et oplag på 2 600 eksemplarer.

I Expos arbejdsmetoder indgår at undersøge og kortlægge "antidemokratiske, højreekstreme og racistiske tendenser" i samfundet. Ifølge journalisten Jan Guillou fungerer Expo som en antiracistisk, "klassisk efterretningstjeneste". Et arbejde de har modtaget flere priser og udmærkelser for fra offentlige og private organisationer.

Referencer

Eksterne henvisninger 
 Expos hjemmeside 

Politiske tidsskrifter
Tidsskrifter fra Sverige
Foreninger fra Sverige
Antifascisme
Biltine

Biltine er en by i Tchad og er hovedbyen i regionen Wadi Fira. Byen har en befolkning på 8.100 indbyggere (1993).

Byer i Tchad
Simon Mathew

Simon Mathew er en dansk skuespiller og er tidligere sanger.

Karriere 
Han valgte at forfølge en karriere inden for musikken og senere skuespillet efter hans ansøgning om at blive politibetjent blev afvist. 

Han fik sin debut som gospelsanger i år 2000, hos Royal Lovsang, og blev alment kendt i 2005, da han vandt TV 2s talentkonkurrence Scenen er din, og samme år udgav han sit første soloalbum. I 2007 nåede han finalen i TV 2-programmet Vild med dans. 

I 2008 vandt han Dansk Melodi Grand Prix med sangen "All Night Long", og repræsenterede Danmark i Eurovision Song Contest 2008.

Han har spillet med i den nye udgave af Skammerens datter (2012) på Østre Gasværk Teater. I 2013 spillede han med i Idioterne på Det kongelige Teater.   

Simon har, efter sin karriere som sanger, taget en fire-årig uddannelse som skuespiller fra Statens Teaterskole i 2014, og havde sin debut i Rolling Stones Teaterkoncert i efteråret 2014. Her viste han sit store talent inden for skuespil blandet sammen med det sangtalent vi har mødt før. I 2015 spillede han med i Ein Bischen Frieden på Aalborg Teater samt Glansbilledsamlerne på Statens Scenekunstskole. I 2016 spillede han med i Tartuffe på Betty Nansen Teatret. I 2016 var han fastansat i ensemblet på Aarhus Teater, hvor han imponerede på scenen med sit skuespiltalent i hovedsædet.

Opvækst og privatliv 
Trods sit engelskklingende navn, er Simon Mathew født og opvokset i Hirtshals, Nordjylland i en musikalsk familie. Sammen med søstrene Rebekka og Sabina har han optrådt med bandet Mathews. Han har også to andre søskende, Andreas og Maria.  

Simon Mathew er kærester med skuespillerinden Anne Plauborg.

Diskografi 
 Simon Mathew – 2005
 All For Fame – 2008

Udsendte singler 
 "These Arms" – 2005
 "All Night Long" sang til Eurovision Song Contest 2008 – 2008

Medvirker på 
 Hjertets Lovsang (Royal Lovsang) – 2000

Referencer

Eksterne henvisninger 

 
 

Sangere fra Danmark
Personer fra Hirtshals
Vindere af Dansk Melodi Grand Prix
Deltagere ved Eurovision Song Contest 2008
Danmarks Eurovision Song Contest-deltagere
Deltagere ved Dansk Melodi Grand Prix 2008
Laï

Laï er en by i Tchad og er hovedbyen i regionen Tandjilé. Byen har en befolkning på 14.272 (1993). 

Byer i Tchad
Am Timan

Am Timan er en by i Tchad og er hovedbyen i regionen Salamat. Byen har en befolkning på 21.269 indbyggere (1993). 

Byer i Tchad
Friedberg (Hessen)

Friedberg (Friedberg in der Wetterau) er administrationsby Wetteraukreis , i den tyske delstat Hessen. Den ligger 26 kilometer for Frankfurt am Main.

Bydele 
Byen består af 6 bydele:
 Bruchenbrücken
 Friedberg
 Dorheim
 Ockstadt
 Bauernheim
 Fauerbach

Historie 
Friedberg ligger på toppen af et basalt plateau med udsigt over floden Usa og har mindst været beboet siden Romertiden.

Byen blev gengrundlagt af en dominerende slægt i det Tysk-romerske rige, Hohenstauferne. Den lå bekvemt ved vigtige handelsruterog i perioder konkurerede byen økonomisk med Frankfurt am Main.

Byen blev en Freie Reichsstadt under det Tysk-romerske rige i 1211. Under Napoleon, blev den lagt under Storhertugdømmet Hessen-Darmstadt, indtil den blev annekteret af Preussen i det 19. århundrede.

Friedberg var hjemsted for en amerikansk base Ray Barracks. 1st Brigade 1st Armor Division havde hjemme her og i Gießen. Basen er kendt som tjenestested for Elvis Presley under hans militærtjeneste i Europa, og han boede i nærheden i Bad Nauheim. Elvis Presley Platz i hovedindkøbscenteret i byen, er opkaldt efter den amerikanske stjerne.

Venskabsbyer 
  Bishop's Stortford (United Kingdom)
  Villiers-sur-Marne (Frankrig)
  Magreglio (Italien)

Kendte personer 
 Erasmus Alberus, Tysk humanist, religiøs reformator og ven til Martin Luther blev født i Bruchenbrücken i 1500.

Frie rigsstæder
Gettrup Mark (Ulsted Sogn)

Gettrup Mark i Ulsted Sogn i Aalborg Kommune er en udstykning fra hovedgården Gettrup. Udstykningen påbegyndtes i 1909.

Lokaliteter i Aalborg Kommune
CMR-stoffer

CMR-stoffer (Carcinogenic, Mutagenic og Reprotoxic) er kræftfremkaldende, mutagene og reproduktionstoksiske stoffer og dækker over adskillige stofgrupper der ikke nødvendigvis har andet til fælles, end at de er karakteriseret ved at kunne fremkalde kræft, arvelige skader, forringe forplantningen eller skade fostre.

CMR-stofferne er opdelt i tre kategorier i henhold til farlighed og dokumentation.

Kategorier

Kategori 1 
Der foreligger tilstrækkelig dokumentation for en årsagssammenhæng mellem menneskets udsættelse for stoffet og udvikling af kræft, arvelige skader på det genetiske materiale og henholdsvis forringet forplantningsevne og efterfølgende skader på afkommet.

Kategori 2 
Der foreligger tilstrækkelig dokumentation til at nære stærk formodning om, at stoffet kan fremkalde kræft, arvelige skader på det genetiske materiale og henholdsvis forringet forplantningsevne og skader på afkommet.

Kategori 3 
Stoffer der giver anledning til betænkelighed, da de muligvis kan fremkalde kræft, have mutagene virkninger og henholdsvis forringet forplantningsevne/ skader på afkommet, men for hvilke der ikke foreligger tilstrækkelig oplysninger til at foretage en tilfredsstillende vurdering.

Se også 

 Evighedskemikalier
 Hormonforstyrrende
 Gift
 Toksin

Eksterne henvisninger og kilder 
 Miljøstyrelsens kosmetikguide
 Kemikaliepolitik

Kemiske forbindelser
Miljø
Kræftfremkaldende stoffer
Politiske partier i Tchad

Dette er en liste over politiske partier i Tchad. 

Tchad er en etpartistat med Mouvement patriotique du Salut, som regerer. Oppositionspartier er tilladt, men er betragtet for små til ikke at have nogen rigtig chance for at opnå styrke.

Partierne

Parlamentariske partier 
 Mouvement patriotique du Salut
 Rassemblement pour la démocratie et le progrès
 Front des forces d'action pour la république
 VIVA-Rassemblement national pour le développement et le progrès
 Union nationale pour la démocratie et le renouveau
 Union pour le Rénouveau et la démocratie
 Action pour l'unité et le socialisme
 Action pour le renouveau du Tchad
 Mouvement populaire pour la démocratie au Tchad
 Convention nationale démocratique et fédérale
 Convention national démocratique et sociale
 Rassemblement pour la République - Lingui
 Rassemblement national pour la démocratie au Tchad - le Réveil
 Union nationale
 Rassemblement des forces démocratiques au Tchad

 
Tchad
Altenstadt (Hessen)

Altenstadt er en kommune i Wetteraukreis, i den tyske delstat Hessen. Den ligger i ved floden Nidder cirka 27 kilometers nordøst for Frankfurt am Main

Historie 
Altenstadt var en del af Limes, den tidligere grænse for Romerriget, som gik gennem byen. Udgravninger viser at der var en Romersk garnison i den første halvdel af det andet århundrede.

Den ældste dokumenterede oplysning om Altenstadt er fra 767, hvilket gør byen til den ældste by i det centrale Hessen.

Bydele og bebyggelser 
Kommunen er opdelt i 8 områder:

Kendte personer 
En kendt person fra Altenstadt var socialdemokrat og justitsinspektør Friedrich Kellner, der under anden verdenskrig førte en 10 binds dagbog, der registrerede nazisternes forbrydelser i Altenstadt og Laubach, Hessen, hvor han også arbejdede.

Noter

Eksterne henvisninger 
 Website of Lindheim
 Website of Enzheim
Victor Schiøler

Victor Schiøler (født 7. april 1899 i København, død 17. februar 1967 sammesteds) var en dansk pianist og læge. Hans far var komponisten Victor Bendix.

Elev af sin mor Augusta Schiøler, Ignaz Friedman og Arthur Schnabel. Debut som pianist den 23. januar 1914 i København. Talrige koncerter i udlandet. Medicinsk eksamen 1940. Kendt for sine engagerede musikintroduktioner til egne koncerter i radio og TV. 

Grammofonindspilninger af værker af Tjajkovskij, Beethoven, Franz Liszt o.a. findes genudgivet
på CD: The Great Danish Pianist Victor Schiøler DANACORD DACOCD 491-92 (2 CD). 

Han blev Ridder af Dannebrog 1950 og modtog Ingenio et arti 1964.

Eksterne henvisninger 
 
 Pladeselskabet Danacord

Pianister fra Danmark
Læger fra Danmark
Riddere af Dannebrog
Kongelige kapelmusici fra Danmark
Personer i Kraks Blå Bog (afdøde)
Danskere i 1900-tallet
Personer fra København
Modtagere af Ingenio et arti
Personer i Dansk Biografisk Leksikon
Det Kongelige Teaters balletmestre
Studenter fra Metropolitanskolen
Bad Vilbel

Bad Vilbel er en kurby med mineralkilder i Wetteraukreis i den tyske delstat Hessen. Den ligger ca. 8 km nordøst for Frankfurt am Main.

Bad Vilbel kendes på skrift fra 774 men der er gjort meget ældre fund, der viser tidligere beboelse i området.

Venskabsbyer 
  Glossop (Derbyshire, United Kingdom)
  Moulins (Frankrig)
  Brotterode (Thüringen, Tyskland)
  Eldoret (Kenya)
Per Biørn

Per Laurits Biørn (født 31. marts 1887 i Vordingborg, død 18. november 1944 i København) var en dansk operasanger (baryton).
Han debuterede i 1913 på Hofoper i Berlin som Heerrufer i Lohengrin. Fra 1917 var han ansat på Det Kongelige Teater og sang roller som Marsk Stig i Drot og Marsk, Wolfram i Tannhäuser og Germont i La Traviata. Han blev udnævnt til kongelig kammersanger i 1934 og var Ridder af Dannebrog.

Per Biørn oversatte flere operalibrettoer til dansk, bl.a. Andrea Chénier af Giordano, Fra Diavolo af Auber
Per Biørn fungerede også som sanglærer bl.a. for Else-Marie Hansen. 

Han døde for egen hånd i 1944.

Kilder 

Operasangere fra Danmark
Personer fra Vordingborg
Personer der har begået selvmord
Kongelige kammersangere
Riddere af Dannebrog
Danskere i 1900-tallet
Personer i Kraks Blå Bog (afdøde)
Holger Bruusgaard

Holger Bruusgaard (11. oktober 1884 i Mellerup nær Randers – 22. januar 1968 i København) var en dansk operasanger (baryton). 

Bruusgaard var ansat ved Det Kongelige Teater 1913-38. Blandt hans roller var som Wolfram i Tannhäuser, Marcel i La Boheme og Papageno i Tryllefløjten. I 1934 blev han udnævnt til kongelig kammersanger og var også Ridder af Dannebrog. Hvert år på hans fødselsdag uddeles Holger Bruusgaards Legat til en operasanger og en kgl. kapelmusiker.

Eksterne henvisninger 
 
 Holger Bruusgaards Legat

Operasangere fra Danmark
Kongelige kammersangere
Riddere af Dannebrog
Personer fra Jylland
Danskere i 1900-tallet
Legatstiftere fra Danmark
Filantroper fra Danmark
Personer i Kraks Blå Bog (afdøde)
Holger Byrding

Holger Byrding f. Christensen (28. december 1891 i Mariager – 13. juni 1980 i København) var en dansk operasanger (basbaryton).

Debut i 1916 på Det kgl. Teater som fyrst Gremin i Eugen Onegin. Optrådte i et stort antal roller som bl.a. Hans Sachs i Mestersangerne i Nürnberg, Jago i Otello og Marsk Stig i Drot og Marsk. Kongelig kammersanger i 1934. 

Han blev Ridder af Dannebrog 1936, Dannebrogsmand 1949 og modtog Ingenio et arti 1956.

Holger Byrding er begravet på Bispebjerg Kirkegård, men gravstedet er nedlagt.

Eksterne henvisninger 
 

Operasangere fra Danmark
Kongelige kammersangere
Modtagere af Ingenio et arti
Riddere af Dannebrog
Personer i Dansk Biografisk Leksikon
Personer i Kraks Blå Bog (afdøde)
Danskere i 1900-tallet
Personer fra Mariager
Poul Wiedemann

Poul Vilhelm Wiedemann (9. april 1890 i København – 19. juni 1969 i Ordrup) var en dansk operasanger (tenor).

Debut 14. februar 1914 som sømanden i Tristan og Isolde. En lang karriere som en af Det kgl. Teaters populæreste sangere i roller som Pagageno i Tryllefløjten, titelpartiet i Parsifal og Herodes i Salome samt Sporting Life i Porgy og Bess. Lærer ved Operaakademiet 1937-64. Kongelig kammersanger i 1931.

Poul Wiedemann spillede igennem et halvt århundrede et overdådigt register af skikkelser indenfor alle teatrets kunstarter. Ud over de talrige operaroller var han bl.a. Bjørn i balletten "Valkyrien" eller Kaptajnen i "Fjernt fra Danmark" - som skuespiller bl.a. titelrollen i Holbergs "Jean de France" eller Kongen i "Hamlet". Ved sit 50-års jubilæum spillede han for 130. gang Dr. Høyer i Hakon Børresens enakter Den kongelige gæst - et parti han havde haft siden uropførelsen i 1919.

Medlem af Bestyrelsen for Skuespillerforeningen af 1879  fra 1927; Medlem af Bestyrelsen for Solistforeningen af 1921 og af Radiorådets Programudvalg 1937-63.- Udenl. Orden: P.O.I.P.

Medvirkede i én film: Spillede Teaterdirektør i komedien Balletten danser fra 1938 med den kongelige ballet. Premiere 3.11.1938

På trods af en smuk stemme – tenor-baryton - var Wiedemann som pladekunstner ikke den store succes, i hvert fald ikke hos The Gramophone Co. hvor man måtte genindspille alle arierne fra hans første session. Derefter droppede man ham. Pathé tog over i 1921 og så holdt han pause fra pladestudiet til 1940!

Wiedemann blev Ridder af Dannebrog 1928, Dannebrogsmand 1946, Kommandør 1964 og tildelt medaljen Ingenio et arti i 1954.

Han er begravet på Ordrup Kirkegård (ukendtes plæne).

Kilder og henvisninger

Operasangere fra Danmark
Modtagere af Ingenio et arti
Personer fra København
Personer i Dansk Biografisk Leksikon
Personer i Kraks Blå Bog (afdøde)
Danskere i 1900-tallet
Kommandører af Dannebrog
Kongelige kammersangere
STS-7

STS-7 (Space Transportation System-7) var Challengers anden rumfærge-mission.
Opsendt 18. juni 1983 og vendte tilbage den 24. juni 1983.

På missionen blev 2 kommunikationssatellitter Anik C-2 for Canada og Palapa B-l for Indonesien sat i kredsløb. Ved missionens start blev Shuttle Pallet Satellite (SPAS-01), for Tyskland, sat ud ved hjælp af rumfærgens robot-arm, ved missionens afslutning blev satellitten hentet om bord på rumfærgen igen.

Det var den første amerikanske rumfærge-mission med en kvindelig astronaut.
Hovedartikler:

Missionen 
Norman Thagard der udover at være astronaut også var læge, undersøgte rumsyge som astronauterne ofte led af i de første faser af flyvningen. Astronauter bliver udsat for store ændringer i både tyngdekraft (G) og tryk der kan blandt andet kan medføre trykfaldssyge.

Missionen medbragte 7 beholdere med forskellige eksperimenter, et af disse skulle undersøge myreres sociale adfærd i vægtløs tilstand.

10 andre eksperimenter var medbragt i SPAS-01 der skulle undersøge udformning af metallegeringer i vægtløs tilstand og forsøg med følere til fjernovervågning.

Andre eksperimenter (nyttelast).
 Terrestrial Applications-2 (OSTA-2).
 Continuous Flow Electrophoresis System (CFES).
 Monodisperse Latex Reactor (MLR).
 Student Involvement (SSIP) eksperiment.
Rumfærgens Ku-bånds antenne sendte for første gang data til en terminal på Jorden via Tracking and Data Relay Satellite systemet.

Et stykke skumplast, der var faldet ned under opsendelsen, havde lavet en mindre skade på rumfærgen. Det var første gang man observerede nedfalden skumplast ved en opsendelse, på en senere mission STS-107 fik nedfald af skumplast katastrofale følger for rumfærgen Columbia.

Besætning 
   Robert Crippen (kaptajn)
   Frederick Hauck (pilot)
   John Fabian (missionsspecialist)
   Sally Ride (missionsspecialist)
   Norman Thagard (missionsspecialist)

Eksterne henvisninger 

 STS-7 NASA 

Rumfærgeprogrammet
Ingeborg Steffensen

Ingeborg Steffensen (4. juni 1888 i København – 7. januar 1964 på Frederiksberg) var en dansk operasanger (mezzosopran).

Hun debuterede i 1915 som Ännchen i Jægerbruden. I en menneskealder var hun en af de bærende kræfter på Det kgl. Teater i roller som Ingeborg i Drot og Marsk, Tatjana i Eugen Onegin og Magdelone i Maskarade. Hun blev udnævnt til Kongelig kammersangerinde i 1931 og modtog Ingenio et arti 1934.

Eksterne links 
 
Dansk kvindebiografisk Leksikon

Operasangere fra Danmark
Personer fra København
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Modtagere af Ingenio et arti
Danskere i 1900-tallet
Kongelige kammersangere
Modtagere af Tagea Brandts Rejselegat
Lilly Lamprecht

Lilly Lamprecht, født Camradt (født 11. november 1887 i Hillerød, død 5. september 1976 på Frederiksberg) var en dansk operasanger (sopran).

Hun debuterede i 1911 i titelpartiet i Hartmanns opera Liden Kirsten. I 1922 blev hun udnævnt til kongelig kammersangerinde som den hidtil yngste. 1937 modtog hun Ingenio et arti.

Hun er begravet på Søllerød Kirkegård.

Eksterne henvisninger 
 

Operasangere fra Danmark
Kongelige kammersangere
Modtagere af Ingenio et arti
Personer i Kraks Blå Bog (afdøde)
Personer i Dansk Biografisk Leksikon
Personer fra Hillerød
Modtagere af Tagea Brandts Rejselegat
Sopraner
Ingeborg Nørregaard Hansen

Ingeborg Nørregaard Hansen (15. juni 1874 på Frederiksberg – 9. august 1941 i København) var en dansk operasanger (sopran). Hun blev udnævnt til kongelig kammersangerinde i 1919 og modtog Ingenio et arti 1926.

Hun er begravet på Holmens Kirkegård.

Personer fra Frederiksberg
Operasangere fra Danmark
Kongelige kammersangere
Modtagere af Ingenio et arti
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer i Dansk Biografisk Leksikon
Modtagere af Tagea Brandts Rejselegat
Sopraner
Niels Hansen (operasanger)

Niels Jacob Hansen (23. marts 1880 i Kjelstrup Hyllemark – 19. september 1969 på Kommunehospitalet i København) var en dansk operasanger (tenor).

Debut i 1909 som Rodolphe i La Boheme. I 40 år en af Det Kongelige Teaters mest benyttede sangere i roller som Cavaradossi i Tosca, Lenskij i Eugen Onegin og titelpartiet i Lohengrin. Kongelig kammersanger i 1918, Ridder af Dannebrog 1922 og Dannebrogsmand 1930.

Gravsted på Assistens Kirkegård.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Operasangere fra Danmark
Kongelige kammersangere
Personer i Kraks Blå Bog (afdøde)
Danskere i 1900-tallet
Riddere af Dannebrog
Personer i Dansk Biografisk Leksikon
Albert Høeberg

Albert Alexander Høeberg (26. april 1879 i København – 21. juli 1949 sammesteds) var en dansk operasanger (baryton).

Høeberg var bror til dirigenten Georg Høeberg og dattersøn af H.C. Lumbye. Han debuterede i 1909 i operaen Kain af Eugen d'Albert. Indtil 1939 var han en af de førende sangere på Det kongelige Teater i roller som Wotan i Valkyrien, Marsk Stig i Drot og Marsk og titelpartiet i Den flyvende Hollænder. Han blev udnævnt til kongelig kammersanger i 1917. På film spillede han rollen som biskop i Carl Th. Dreyers Vredens Dag fra 1943.

Han blev Ridder af Dannebrog 1922, Dannebrogsmand 1929 og modtog Ingenio et arti 1949.

Høeberg er begravet på Bispebjerg Kirkegård.

Eksterne henvisninger 
 

Operasangere fra Danmark
Kongelige kammersangere
Personer i Kraks Blå Bog (afdøde)
Modtagere af Ingenio et arti
Personer fra København
Danskere i 1900-tallet
Riddere af Dannebrog
Personer i Dansk Biografisk Leksikon